
Riigihanke „Tehniline valveteenus Narva linna objektidel“ 

sotsiaal- ja eriteenuste menetluse korraldamiseks nõusoleku andmine 

1. Asjaolud ja menetluse käik

Narva linnale kuuluvate ja Narvas aadressidel Haigla tn 6, Linda tn 4, Malmi tn 5, Kreenholmi tn 25, 25/1, Raekoja plats 1, Puškini tn 31 paiknevate kinnistute ning nende juurde kuuluvate ehitiste tehnilise valveteenuse korraldamiseks on vaja läbi viia hankemenetlus ja sõlmida hankeleping. Hankeleping tehnilise valveteenuse osutamiseks on otstarbekas sõlmida pikemaks perioodiks, kuna see võimaldab linnal paremini planeerida tulevaste perioodide kulude mahtu. 
RHS § 14 lg 2 p 1 kohaselt riigihanke piirmäär sama seaduse tähenduses on:
asjade või teenuste hankelepingu, Euroopa Parlamendi ja nõukogu direktiivi 2014/24/EL XIV lisa 6.–15. jaotises või Euroopa Parlamendi ja nõukogu direktiivi 2014/25/EL XVII lisa 6.–15. jaotises nimetatud eriteenuste hankelepingu, Euroopa Parlamendi ja nõukogu direktiivi 2014/23/EL kontsessioonilepingute sõlmimise kohta (ELT L 94, 28.03.2014, lk 1–64) IV lisa 6.–15. jaotises nimetatud eriteenuste kontsessioonilepingu ja ideekonkursi korral 60 000 eurot.
RHS § 126 lg 1 kohaselt on sotsiaal- ja eriteenuste erimenetlus riigihange, mis korraldatakse Euroopa Parlamendi ja nõukogu direktiivi 2014/24/EL XIV lisas nimetatud sotsiaal- või eriteenuste tellimiseks.

Hankelepingu eeldatav maksumus perioodiks 2019-2022 on 92 000 eurot.

RHS § 14 lg 2 p 1 ja § 126 lg 1 kohaselt on Hankijal kohustus korraldada RHS-is sätestatud korras riigihankemenetlus. 

2. 
Õiguslikud alused

2.1. Kohaliku omavalitsuse üksuse finantsjuhtimise seaduse § 28 lg 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2.2.  KOKS § 22 lg 1 p 8 kohaselt volikogu ainupädevusse kuulub muu hulgas järgmiste küsimuste otsustamine: muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.
3.
Otsus

3.1.
Anda Narva Linnavalitsusele nõusolek viia läbi riigihange „Tehniline valveteenus Narva linna objektidel“ perioodiks 2019-2022. 

4.
Rakendussätted

4.1. Narva Linnavolikogu Kantseleil teha käesolev otsus teatavaks Narva Linnavalitsusele.

4.2. Käesolevat otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest 

Irina Janovitš
Narva Linnavolikogu esimees

Riigihanke „Tehniline valveteenus Narva linna objektidel“ 

sotsiaal- ja eriteenuste menetluse korraldamiseks nõusoleku andmine
Narva Linnavalitsus o t s u s t a b:
1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Jelena Skulatšovat antud küsimust Linnavolikogus ette kandma.

Aleksei Jevgrafov

Linnapea                               

                       Üllar Kaljuste

